જમ્મુ-કાશ્મીરનાં કુલગામમાં સેના અને આતંકીઓ વચ્ચે એન્કાઉન્ટર ચાલી રહ્યું છે. જેમાં સેનાનાં જવાનોએ ત્રણ આતંકીઓને ઠાર કર્યા છે. કુલગામમાં પૂરા વિસ્તારમાં સર્ચ ઓપરેશન ચાલી રહ્યું છે. અથડામણમાં બે જવાનો ગંભીર રીતે ઈજાગ્રસ્ત થયા છે. જવાનો અને આતંકીઓ વચ્ચેની આથડામણ દક્ષિણ કાશ્મીરનાં કુલગામ જિલ્લાનાં લારનૂ વિસ્તારમાં ચાલી રહી છે. છેલ્લા પાંચ કલાકથી દેશના જવાનોએ આતંકીઓ વિરુદ્ધ સર્ચ ઓપરેશન હાથ ધર્યું હતું.